jkorsvik/nowiki_second_scrape_merged huggingface dataset:
1. FC Heidenheim

1. Fussballclub Heidenheim 1846 e. V., vanligvis 1. FC Heidenheim, er en tysk fotballklubb fra Heidenheim i Baden-Württemberg, etablert i 2007 ved at fotballavdelingen til Heidenheimer Sportbund 1846 etablerte seg som egen klubb. Laget spiller i 2018–19-sesongen i 2. Bundesliga.


== Høydepunkter ==
1952: VfL Heidenheim rykker opp til 2. amatørliga
1955: VfL rykker opp til 1. amatørliga (høyeste amatørdivisjon)
1961: TSB Heidenheim rykker opp til 2. amatørliga
1965: VfL Heidenheim vinner Württemberg-pokalen
1975: TSB Heidenheim og VfL Heidenheim slås sammen til Heidenheimer Sportbund.
1978: SB Heidenheim kvalifisert for nystiftede Oberliga Baden-Württemberg
1991: mester Landesliga Württemberg – rykker opp til Verbandsliga Württemberg
1998: mester Landesliga Württemberg – rykker opp til Verbandsliga Württemberg
2004: opprykk til Oberliga Baden-Württemberg
2008: opprykk til Regionalliga Süd
2008: vinner Württemberg-pokalen, og dermed kvalifisert til 1. runde i DFB-Pokal 2008/09 mot VfL Wolfsburg
2009: mester Regionalliga Süd og opprykk til 3. Liga
2011: vinner Württemberg-pokalen, og dermed kvalifisert til 1. runde i DFB-Pokal 2011/12 mot Werder Bremen
2012: vinner Württemberg-pokalen og dessuten kvalifisert for DFB-Pokal gjennom 4.-plass i 3. Liga
2013: vinner Württemberg-pokalen, og dermed kvalifisert til 1. runde i DFB-Pokal 2013/14, mot TSV 1860 München
2014: mester 3. Liga – opprykk til 2. Bundesliga
2014: vinner Württemberg-pokalen mot Stuttgarter Kickers og blir første klubb som for fjerde gang på rad vinner denne
2016: kvartfinale i DFB-cupen 2015/16


== Plasseringer ==


== Referanser ==


== Litteratur ==
Hardy Grüne (2001). Heidenheimer SB. Vereinslexikon. Enzyklopädie des deutschen Ligafußballs. Band 7 (tysk). Kassel: AGON Sportverlag. s. 218. ISBN 3-89784-147-9. 
Hardy Grüne, Christian Karn (2009). 1. FC Heidenheim. Das große Buch der Deutschen Fußballvereine. (tysk). Kassel: AGON Sportverlag. s. 221. ISBN 978-3-89784-362-2. 


== Eksterne lenker ==
(de) Offisielt nettsted 
(en) 1. FC Heidenheim 1846 – kategori av bilder, video eller lyd på Commons
Xander Houtkoop

Xander Houtkoop (født 26. mars 1989) er en nederlandsk fotballspiller. Houtkoop har tidligere spilt for blant andre SC Heerenveen, FC Emmen, Heracles Almelo, Go Ahead Eagles, ADO Den Haag og SC Cambuur.


== Karriere ==
Houtkoop begynte sin karriere hos SC Heerenveen, men fikk ikke tellende kamper for klubbens a-lag. Under 2009/2010-sesongen ble han lånt ut til FC Emmen, som da spilte i Eerste divisie på andre nivå i nederlandsk fotball. I april 2010 skrev han under på en kontrakt med Heracles Almelo i Eredivisie etter at kontrakten med SC Heerenveen var utløpt. Hos Heracles fikk han seks seriekamper før han i juli 2011 dro vederlagsfritt til Go Ahead Eagles og Eerste divisie. Han var med på å spille klubben opp igjen til Eredivisie og fikk over 90 seriekamper og 20 seriemål.
Sommeren 2014 meldte Houtkoop overgang til ADO Den Haag da han ikke var villig til å forhandle om ny kontrakt med Go Ahead Eagles. Allerede sommeren etter ble kontrakten med ADO Den Haag oppløst, og Houtkoop meldte deretter overgang til SC Cambuur i august 2015. I den påfølgende 2016-sesongen rykket han ned med klubben til Eerste divisie.
Etter at kontrakten hans med SC Cambuur gikk ut sommeren 2018 var Houtkoop en lengre periode klubbløs. I august samme år ble han invitert til prøvespill hos Hamarkameratene, og den 29. august 2018 skrev han under på en kontrakt med HamKam som varte ut 2018-sesongen. Hans første kamp for HamKam kom hjemme mot Åsane den 2. september, hvor han kom inn som innbytter for Abubakar Ibrahim i andre omgang (2–1).


== Referanser ==


== Eksterne lenker ==
(en) Xander Houtkoop – Transfermarkt 
(en) Xander Houtkoop – Soccerway 
(en) Xander Houtkoop – FBref
Ulf Valde Jensen

Ulf Valde Jensen (født 27. april 1945 på Lillehammer) er en norsk grafiker, maler og billedkunstner. Valde Jensen debuterte på Høstutstillingen i 1969 med to små malerier. Kort tid etter viste han malerier og grafikk i Hammerlunds Kunsthandel. Utstillingen førte til at privatsamleren Rolf E. Stenersen, Nasjonalgalleriet og Norsk Kulturråd kjøpte verk.
Faren, Sverre Jensen, var interiørarkitekt og tilknyttet møbelproduksjon, moren Olga Valde var opprinnelig fra Sunnmøre. Familien flyttet tidlig til Oslo, først til Maridalsveien i 1946. Året etter til Vestre Holmen ved Gressbanen. I ungdomsårene flyttet familien til Frogner hvor Valde-Jensen søkte seg inn på engelsklinjen ved Nissen Gymnas. Valde-Jensen oppsøkte kunstmiljøet i Oslo, blant annet Kunstnernes Hus og Club 7 ble faste oppholdssteder. Her ble han kjent med kunstnere som Bjørn Ransve og Odd Nerdrum. Hos Galleri Haaken fikk Valde-Jensen innblikk i samtidskunsten og møtte blant annet Johs. Rian som senere velvillig vurderte Valde-Jensens tidlige arbeider. Valde-Jensen søkte seg inn på Konstfack i Stockholm og kom i 1965 inn som hospitant, her stiftet han bekjentskap med den svenske maleren Torsten Andersson. Andersson var professor ved Stockhoms Konsthögskola og ga Valde-Jensen verdifulle impulser. Deretter dro Valde-Jensen til Paris. 21 år gammel kom han inn ved malerklassen på École Nationale Supérieure des Beaux Arts. 


== Grafikeren ==
Det var professor Roger Chastel som anbefalte opptak av Ulf Valde Jensen på École Nationale Supérieure des Beaux Arts. Det var også Chastel som underveis i studiet spurte Valde-Jensen om han hadde forsøkt seg på grafikk, dette vekket Valde Jensens nysgjerrighet. Han begynte å orientere seg og ble kjent med flere som studerte hos den engelske grafikeren Stanley William Hayter. Hayter grunnla trykkeriet, det legendariske Atelier 17 i Paris i 1927. Han var sterkt preget  av den surrealistiske bevegelsen og arbeidet tett med Joan Miró, Max Ernst og Pierre Alechinsky. Under andre verdenskrig flyttet Hayter Atelier 17 til New York, han returnerte med Atelier 17 først til Paris så sent som i 1950. I 1966 fikk Valde Jensen innpass hos Hayter. Her møtte han et internasjonalt miljø, og Valde-Jensen fikk en innføring i ulike grafiske teknikker. Hayters teknikk var sterkt forbundet med hans eget uttrykk. De studentene som utforsket og tøyde teknikken opplevde det begrensende. Valde Jensen beveget seg mot en mer kalkulert oppbygging og presis "tegnerisk" stil som Gunnar Sørensen beskriver i sin bok om Ulf Valde Jensen. Begrensningene ledet Valde Jensen på søken etter et annet alternativ, det var hos Johnny Friedlander Valde-Jensen fant sin forløsning som grafiker. 


== Referanser ==
Hima Das

Hima Das (assamesisk: হিমা দাস, født 9. januar 2000) er en indisk friidrettsutøver som konkurrerer i sprintløp. Hun vant 400 meter under U20-VM i friidrett 2018, og fikk sølv på samme distanse under Asialekene 2018 med ny nasjonal rekord på 50,79 sekunder. Hun ble indisk mester på 200 og 400 meter i 2018.


== Bakgrunn ==
Das ble født i landbyen Kandhulimari, nær byen Dhing i Nagaon distrikt i delstaten Assam. Hennes foreldre dyrket ris, og hun er yngst av fem søsken. På high school spilte hun fotball, men fordi det satset lite på kvinnefotball i India anbefalte en lærer henne å bytte til friidrett. Hennes første trener var Nipon Das i starten, men etter råd fra ham flyttet hun til Guwahati for å trene under bedre forhold der.


== Idrettskarriere ==


=== Sesongen 2017 ===
Das deltok i U18-asiamesterskapet i friidrett 2017, der hun kom på sjuendeplass på 200 meter. Hun deltok i U18-VM i friidrett 2017 i Nairobi, og kom der på femteplass på 200 meter. I det åpne indiske mesterskapet i friidrett 2017 vant hun 200 meter, med ny personlig rekord på 24,26 sekunder, og ble med det nasjonal mester på 200 meter.


=== Sesongen 2018 ===
Hun vant 200 meter i det indiske kvalifiseringsstevnet for Asialekene (Asian Games Pre-Tournament), og fikk også gull på 4 x 400 meter stafett. Hun vant 100 meter under Indian Grand Prix i februar, og i Federation Cup vant hun både 200 og 400 meter. Etter dette ble hun tatt ut til å delta i Samveldelekene 2018 i Australia, der hun kom på sjetteplass på 400 meter og sjuendeplass på 4 x 400 meter stafett.I juni deltok hun i National Inter-State Championships, som teller som nasjonalt mesterskap i India, og vant der 200 og 400 meter. Hun deltok i U20-VM i friidrett 2018, og vant der 400 meter, og India kom på fjerdeplass på 4 x 400 meter stafett. I Asialekene 2018 satte hun ny indisk rekord på 400 meter i innledningsheatet, med 51,00 sekunder, og hun forbedret denne rekorden til 50,79 sekunder i finalen, der hun kom på andreplass bak Salwa Eid Naser fra Bahrain. Hun deltok også på 200 meter, men ble der diskvalifisert i semifinalen for tyvstart. India vant 4 x 400 meter under Asialekene, med Das på laget, og hun deltok også på Indias lag som fikk sølv på 4 x 400 meter stafett mix. 


== Referanser ==


== Eksterne lenker ==
(en) Hima Das – World Athletics 
(en) Profil hos det indiske friidrettsforbundet
(en) Profil hos Samveldelekene 2018
(en) Profil hos Asialekene 2018
Matteo Guendouzi

Mattéo Guendouzi Olié (født 14. april 1999) er en fransk fotballspiller som spiller for Olympique de Marseille.


== Landslaget ==
Han ble tatt ut i Frankrikes tropp til VM i fotball 2022 i Qatar.


== Referanser ==


== Eksterne lenker ==
(en) Matteo Guendouzi – UEFA 
(fr) Matteo Guendouzi – LÉquipe 
(en) Matteo Guendouzi – Transfermarkt 
(en) Matteo Guendouzi – national-football-teams.com 
(en) Matteo Guendouzi – WorldFootball.net 
(en) Matteo Guendouzi – Soccerbase.com 
(en) Matteo Guendouzi – FootballDatabase.eu 
(en) Matteo Guendouzi – Soccerway 
(en) Matteo Guendouzi – EU-Football.info 
(en) Matteo Guendouzi – PlaymakerStats.com
Mayans MC

Mayans MC er en amerikansk fjernsynsserie skapt av Kurt Sutter og Elgin James. Den hadde premiere 4. september 2018 på FX. Serien er en spin-off av Sons of Anarchy og handler om 1%-motorsykkelklubben Mayans MC.


== Handling ==
Mayans MC finner sted to og et halvt år etter hendelsene i Sons of Anarchy, og fokuserer på livet til Esekiel «EZ» Reyes, som er kandidat til å bli medlem av Mayans MCs avsnitt på California–Mexico-grensen. EZ er den begavede sønnen til en stolt latinofamilie hvis amerikanske drøm slukkes av de kriminelle kartellenes vold. Hans behov for hevn driver ham mot et liv han aldri ønsket og aldri kan unnslippe.


== Referanser ==


== Eksterne lenker ==
(en) Offisielt nettsted 
(en) Mayans MC – kategori av bilder, video eller lyd på Commons 
(en) Mayans MC på Internet Movie Database 
(en) Mayans MC på Rotten Tomatoes 
(en) Mayans MC på Metacritic
Robert Walser

Robert Otto Walser (født 15. april 1878 i Biel i Sveits, død 25. desember 1956 ved Herisau i Appenzell Ausserrhoden) var en tyskspråklig sveitsisk forfatter.


== Liv og virke ==


=== Bakgrunn ===

Robert Walser vokste opp i en barnerik familie i Biel i det vestlige Sveits. Broren Karl Walser var teatermaler. På grunn av familiens trange økonomi fikk han aldri fullføre gymnaset, men gikk i banklære i Berner Kantonalbank i Biel. 
I 1895 arbeidet han for et forlag i Stuttgart, og i de følgende årene hadde han forskjellige stillinger i Zürich.


=== Forfatter ===
I 1898 ble Walsers første dikt offentliggjort i tidsskriftet Der Bund. Han kom inn i kretsen omkring tidsskriftet Die Insel, hvor han ble kjent med blant andre Franz Wedekind, Max Dauthendey og Otto Julius Bierbaum. I 1905 utdannet han seg til tjener i Berlin, hvor han bodde fra 1906 til 1913. Her skrev han romanen Geschwister Tanner («Søsknene Tanner»), Die Gehülfe («Assistenten») og Jakob von Gunten. Han offentliggjorde også korte prosastykker i aviser og tidsskrifter. På denne tiden skaffet han seg et navn og var en av Hermann Hesses og Franz Kafkas yndlingsforfattere.
I 1913 vendte han tilbake til Biel, og i 1921 flyttet han til Bern. I disse årene levde han av å skrive for aviser og tidsskrifter. Ved siden av skrev han utkast med mikroskopisk blyantskrift, som ikke ble utgitt før lenge etter hans død (Aus dem Bleistiftgebiet).
Etter et sammenbrudd ble Walser i 1929 innlagt ved det psykiatriske sykehuset Waldau utenfor Bern. I 1933 ble han overført til sykehuset Herisau i hjemkantonen Appenzell Ausserrhoden, hvor han levde til sin død.Fra 1936 til sin død fikk han besøk av forfatteren Carl Seelig, som tok Walser med på spaserturer og senere beskrev dem i boken Wanderungen mit Robert Walser («Vandringer med Robert Walser»). Hans siste bevarte tekster, i hovedsak dikt, prosa og dramatikk nedtegeat med millimeterhøye bokstäver på kvitteringer og konvolutter, skrev han årene rett før innleggelsen. Disse «mikroskrifter», som se skulle bli kalt,  ble dekyptert og publisert i 1980-årene. 
Han døde av et slag under en spasertur i snøen i nærheten av sykehuset. 
Hans prosatekster har hatt stor betydning for forfattere som Walter Benjamin, Peter Handke, Ror Wolf, Elfriede Jelinek, W.G. Sebald, Franz Kafka, Max Goldt, Peter Bichsel og Martin Walser. 
Fra 1930-årene var Walser en glemt forfatter, men han ble gjenoppdaget på 1970-tallet. Sverre Dahl har oversatt flere av bøkene hans til norsk.


== Bibliografi ==


=== Oversettelser til norsk ===
Spaserturen. Oslo: Bokvennen, 1994. Oversatt av Sverre Dahl
Jakob von Gunten. Oslo: Bokvennen, 1994. Oversatt av Sverre Dahl
Assistenten. Oslo: Bokvennen, 2001. Oversatt av Sverre Dahl
Søsknene Tanner. Oslo: Bokvennen, 2003. Oversatt av Sverre Dahl
Røveren. Oslo: Bokvennen, 2004. Oversatt av Sverre Dahl


== Referanser ==


== Eksterne lenker ==
(en) Offisielt nettsted 
(en) Robert Walser – kategori av bilder, video eller lyd på Commons 
(en) Robert Walser på Internet Movie Database 
(fr) Robert Walser på Allociné 
(en) Robert Walser på AllMovie 
(de) Lucas Marco Gisi: Walser, Robert, i Historisches Lexikon der Schweiz
Finn Bøgh Henrikssen

Finn Bøgh Henrikssen (født 12. mai 1869, død 1946) var en norsk pressemann og mangeårig redaktør for Bergens Tidende.


== Liv ==
Han var sønn av bankmannen Odin Emil Henrikssen og Marie Bøgh, og bror av diplomaten Leif Bøgh. I 1895 ble han gift med Anna Jacoba Jebsen, datter av industrimannen Peter Jebsen. Han var far til kjemiingeniøren Sverre Jebsen Henrikssen.
Etter å ha gått ut av Bergen katedralskole i 1887 studerte han rettsvitenskap i Kristiania, statsøkonomi og folkerett i Berlin, samt språk i England og Frankrike. Etter en kort tid som journalist i Dagbladet og Verdens Gang ble han i 1893 redaktør for Bergensposten. Da avisen ble slått sammen med Bergens Tidende i 1894, ble han redaktør der sammen med Olav Lofthus. Etter Lofthus' død i august samme år var han redaktør alene, bare 25 år gammel. Han fortsatte som redaktør helt til 1939.
Henrikssen var en forgrunnsfigur for Venstre i Bergen. Han var formann i Bergens Venstreforening, Bergens liberale Forening og Kalfarets Venstreforening, og medlem av bystyret og formannskapet i Bergen. Han var også formann i Norges Venstrepresselag.


== Litteratur ==
Johan Nordahl-Olsen: «Henrikssen, Finn Bøgh», i Norsk biografisk leksikon. Oslo: Aschehoug. 1934.
Tore Martin Søbak Gundersen

Tore Martin Søbak Gundersen (født 4. desember 1987) er en tidligere norsk langrennsløper og skiskytter som representerte Vang Skiløperforening, Lillehammer Skiklub og Åsnes Skiskytterlag.


== Karriere ==
Søbak Gundersen ble norgesmester for junior i 2005, og tok i tillegg et sølv i mesterskapet. To år senere tok han to NM-sølv under Junior-NM 2007, først for Hedmark Skikrets' 1.-lag i stafetten på Gåsbu og senere i individuell sprint på Nybygda.
I mellomtiden var han en del av den norske troppen til Junior-VM 2007, hvor han kom helt til finalen, men falt og endte sist på en 6.-plass.14. mars 2010 debuterte Søbak Gundersen i verdenscupen i langrenn under sprinten i Holmenkollen, men det var først 20. februar 2011 i Drammen at han klarte å ta seg videre fra prologen, ble nr. 12 og tok sine første og hittil eneste verdenscuppoeng. Han vant American Birkebeiner i 2011.


== Referanser ==


== Eksterne lenker ==
(en) Tore Martin Søbak Gundersen – FIS (langrenn)
Kire Markoski

Kire Markoski (makedonsk: Кире Маркоски, født 20. februar 1995 i Ohrid) er en makedonsk fotballspiller som for øyeblikket spiller for den kypriotiske klubben AEL Limassol. Markoski har tidligere spilt for FK Rabotnički i hjemlandet i perioden 2012 til 2018.


== Landslagskarriere ==
Markoski debuterte for Makedonias U21-landslag i 2013 og fikk tilsammen 16 kamper og seks skåringer frem til 2017. Han deltok blant annet under U21-EM i fotball for menn 2017 i Polen. Han fikk sin a-landslagsdebut for Makedonia i en vennskapskamp borte mot Kina den 18. juni 2014 (2–0). Hans første landslagsmål kom i en vennskapskamp hjemme mot Norge den 11. november 2017 (2–0).


== Meritter ==
FK RabotničkiPrva Liga (1): 2013/2014
Kup na Makedonija (2): 2013/2014, 2014/2015


== Referanser ==


== Eksterne lenker ==
(en) Kire Markoski – UEFA 
(en) Kire Markoski – Transfermarkt 
(en) Kire Markoski – national-football-teams.com 
(en) Kire Markoski – Soccerway 
(en) Kire Markoski – EU-Football.info
Stanislav Lobotka

Stanislav Lobotka (født 25. november 1994) er en slovakisk fotballspiller som spiller for den italienske klubben SSC Napoli. Lobotka har tidligere spilt for blant andre FK AS Trenčín, Jong Ajax, FC Nordsjælland og Celta Vigo.


== Klubbkarriere ==
Lobotka startet sin karriere hos FK AS Trenčín, hvor han fikk sin debut på øverste nivå hjemme mot FK Dukla Banská Bystrica den 4. mars 2012 (2–2). I den påfølgende sesongen ble han lånt ut til Jong Ajax, som også hadde opsjon på kjøp. Hans første kamp for Ajax kom den 13. juli 2013 i en oppkjøringskamp mot RKC Waalwijk, hvor han kom inn som innbytter for Christian Eriksen midtveis i andre omgang. Ajax valgte å ikke benytte seg av opsjon på kjøp, så Lobotka returnerte deretter hjem til AS Trenčín ved sesongslutt.
I sin andre periode hos AS Trenčín debuterte han i Europaligaen og vant både hjemlig serie og nasjonalt cupmesterskap med klubben. I august 2015 meldte han overgang til den danske klubben FC Nordsjælland, hvor han skrev under på en kontrakt med varighet på fire år. Han debuterte for Nordsjælland i serien mot Brøndby IF den 30. august og etablerte seg raskt på midtbanen hvor han spilte fast i de påfølgende sesongene. For sitt oppofrende spill ble han tildelt årets spiller i Nordsjælland både i debutsesongen og den påfølgende 2017-sesongen.Etter å ha markert seg under U21-EM i fotball for menn 2017 ble Lobotka solgt til den spanske klubben Celta de Vigo den 15. juli 2017, hvor han skrev under på en femårskontrakt.


== Landslagskarriere ==
Lobotka debuterte for Slovakia i en vennskapskamp mot Østerrike den 15. november 2016 (0–0). Hans gjennombrudd på landslaget kom i en VM-kvalifiseringskamp hjemme mot Slovenia den 1. september 2017, hvor han spilte hele kampen og bidro til 1–0-seier. Tre dager senere scoret han sitt første landslagsmål mot England på Wembley Stadium i samme kvalifisering (2–1). Hans andre landslagsmål kom i den påfølgende måneden i en vennskapskamp hjemme mot Norge den 14. november 2017 (1–0).Han ble tatt ut i Slovakias EM-tropp til EM i fotball 2021.


== Meritter ==
AS TrenčínFortuna Liga (1): 2014/2015
Slovenský Pohár (1): 2014/2015


== Referanser ==


== Eksterne lenker ==
(en) Stanislav Lobotka – UEFA 
(fr) Stanislav Lobotka – LÉquipe 
(en) Stanislav Lobotka – Transfermarkt 
(en) Stanislav Lobotka – national-football-teams.com 
(en) Stanislav Lobotka – WorldFootball.net 
(en) Stanislav Lobotka – Soccerbase.com 
(en) Stanislav Lobotka – FootballDatabase.eu 
(de) Stanislav Lobotka – fussballdaten.de 
(en) Stanislav Lobotka – Soccerway 
(en) Stanislav Lobotka – EU-Football.info
Callum Hudson-Odoi

Callum James Hudson-Odoi (født 7. november 2000) er en engelsk fotballspiller som spiller for den tyske klubben Bayer Leverkusen, på lån fra Chelsea FC.


== Meritter ==
Chelsea FCUEFA Super Cup (1): 2021


== Referanser ==


== Eksterne lenker ==
(en) Callum Hudson-Odoi – UEFA 
(fr) Callum Hudson-Odoi – LÉquipe 
(en) Callum Hudson-Odoi – Transfermarkt 
(en) Callum Hudson-Odoi – national-football-teams.com 
(en) Callum Hudson-Odoi – WorldFootball.net 
(en) Callum Hudson-Odoi – Soccerbase.com 
(en) Callum Hudson-Odoi – FootballDatabase.eu 
(en) Callum Hudson-Odoi – Soccerway 
(en) Callum Hudson-Odoi – EU-Football.info 
(en) Callum Hudson-Odoi – FBref
Olav Lofthus

Olav Lofthus (født 8. oktober 1847 på Hus i Kinsarvik, død 10. august 1894 i Bergen) var en norsk journalist.


== Liv ==
Han var sønn av bonden Johannes Larsson Lofthus og Marita Olavsdotter Hus. I 1874 ble han gift med Valborg Henriette Wallem. Han var far til maleren Arne Lofthus.
Faren var fra Lofthus i Ullensvang, men i 1861 flyttet han til Børve i Kvam. Olav Lofthus utdannet seg til lærer ved seminaret på Stord. Her ble han tilhenger av folkehøyskoletanken, og sammen med presten Johan Einar Unger drev han en folkehøyskole i Vikøy. Senere drev han en folkehøyskole på Halsnøy sammen med Wollert Konow (SB) og Nils Juel.
I 1870 flyttet han til Bergen og begynte å skrive for Bergens Tidende. Her ble han redaktør i 1872. I årene 1874–1883 delte han redaktøransvaret med Lars Holst, og fra 1. januar 1894 til sin død delte han det med Finn Bøgh Henrikssen.
Lofthus var en av lederne i skytterlagssaken og i Vestmannalaget. Han var en god taler og mye brukt som leilighetsdikter. I avisen skrev han ofte humoristiske eller ironiske stykker signert «Strix Bubo».
Han var medstifter av Norsk Kvinnesaksforening i 1884.


== Referanser ==


== Litteratur ==
Finn Bøgh Henrikssen: «Lofthus, Olav», i Norsk biografisk leksikon. Oslo: Aschehoug. 1938.
Andre primære hodepiner

Andre primære hodepiner er hodepiner i gruppe 4 i del 1 (primære hodepiner) av standarden ICHD-3 (International Classification of Headache Disorders), som oppdateres og utgis av International Headache Society (IHS) og har inngått i  International Statistical Classification of Diseases and Related Health Problems fra versjon ICD-10. Dette er et referanseverk for diagnostisering av hodepiner.
Andre primære hodepiner består av hodepiner som ikke lar seg klassifisere i én av de andre tre gruppene av primære hodepiner i del 1 av ICHD-3.


== Inndeling ==
Primære hodepiner består i henhold til ICHD-3 av fire grupper (gruppene 1–4). Dette er lidelser der hodesmerten i seg selv er den primære sykdommen. Nedenfor vises gruppe 4 med undergrupper.

Primære hodepiner
(1) Migrener
(2) Tensjonshodepiner (TTH) (også kalt stresshodepiner)
(3) Trigeminal-autonome hodepiner (TACs)
(4) Andre primære hodepiner
(4.1) Hodepine utløst av hoste (hostehodepine)
(4.2) Hodepine utløst av fysisk aktivitet (anstrengelseshodepine)
(4.3) Hodepine utløst av seksuell aktivitet (sexhodepine)
(4.4) Tordenskrallhodepine (thunderclaphodepine, hyperakutt hodepine)
(4.5) Kulde-stimulert hodepine (iskremhodepine på folkemunne)
(4.6) Ekstern trykkhodepine
(4.7) Primær stikkende hodepine (idiopatisk stikkende hodepine, ispigghodepine, jabs and jolts, ice-pick hodepine)
(4.8) Nummulærhodepine (sirkelhodepine, mynthodepine)
(4.9) Nattlig hodepine (natthodepine, hypnisk hodepine, vekkerklokkehodepine)
(4.10) Nyoppstått daglig vedvarende hodepine (NDPH)


== Se også ==
Kronisk daglig hodepine
Sekundære hodepiner
Ekstrakranielle hodepiner
International Headache Society (IHS)
Nasjonal kompetansetjeneste for hodepine (NKH)
Hodepine Norge, medlemsforbund for folk med hodepine


== Referanser ==


== Eksterne lenker ==
IHS Classification ICHD-3